રાજ્ય સરકારે રચેલી સીટમાં અધ્યક્ષ તરીકે નરસિમ્હા કોમર IGP, સભ્ય તરીકે કિરીટભાઈ અધ્વર્યુ નિવૃત અધિક સચિવ, મકરંદ ચૌહાણ પોલીસ અધિકક્ષનો સમાવેશ થાય છે.ઉલ્લેખનીય છે કે પાટણ જિલ્લાના સમી તાલુકાના દુદખા ગામનો પરિવાર લાંબા સમયથી જમીન વિવાદને લઈને તંત્ર સમક્ષ રજૂઆતો કરી રહ્યો હતો. પરંતુ તેમની રજૂઆત પર તંત્ર દ્વારા કોઈ ધ્યાન અપાતુ નહોતું. જેને પગલે તેમણે અગાઉ આત્મવિલોપનની ચીમકી પણ ઉચ્ચારી હતી. અને આ ચીમકી સાથે જ તેઓ 15મી ફેબ્રુઆરીના રોજ બેનર અને જ્વલંતશીલ પ્રવાહી લઈને જિલ્લા સેવાસદન આવી પહોંચ્યા હતા. જોકે પોલીસે વિરોધકર્તાઓના હાથમાંથી બેનર લઈ લીધા હતા. તે સમયે ઊંઝાના ભાનુભાઈ નામના યુવકે પોતાના શરીર પર કેરોસીન છાંટીને આગ ચાંપી દીધી અને કલેક્ટર કચેરી તરફ દોટ મુકી. દલિત આગેવાનની હાલત ગંભીર હોવાના કારણે તેને પાટણથી અમદાવાદ અપોલો હોસ્પિટલ ખાતે રિફર કરવામાં આવ્યા હતા. જો કે દુ:ખ સાથે જણાવવાનું કે ભાનુભાઈનું વણકરનું 16મી ફેબ્રુઆરીએ મોત નિપજ્યું હતું.